Diari Oficial de la Generalitat Valenciana


Sumari del DOGV 9712, del 26-10-2023 (2023/10414)

RESOLUCIÓ de 24 d'octubre de 2023, del vicepresident primer i conseller de Cultura i Esport, per la qual s'elaboren les terceres llestes parcials d'esportistes d'elit i de personal tècnic, entrenador, arbitral i jutge d'elit de la Comunitat Valenciana de 2023.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9712

Data del DOGV
:   26-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10048


Data del document
:   24-10-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport
    * esport professional

RESOLUCIÓ de 24 d'octubre de 2023, del vicepresident primer i conseller de Cultura i Esport, per la qual s'elaboren les terceres llestes parcials d'esportistes d'elit i de personal tècnic, entrenador, arbitral i jutge d'elit de la Comunitat Valenciana de 2023.  
 [2023/10293]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, determina, en els articles 12 i 17, que per a l'accés als beneficis i les mesures de suport que s'establisquen, els esportistes d'elit hauran de figurar en la llista d'esportistes d'elit de la Comunitat Valenciana.  
El Decret 39/2020, de 20 de març, del Consell, de mesures de suport a esportistes d'elit i al personal tècnic, entrenador, arbitral i jutge d'elit de la Comunitat Valenciana, defineix, en els articles 3 i 4, respectivament, l'esportista d'elit de la Comunitat Valenciana i el personal tècnic, entrenador, arbitral i jutge d'elit de la Comunitat Valenciana i estableix quins són els criteris generals per a accedir a aquestes condicions.  
  
Així mateix, l'article 6.5 d'aquest decret estableix la possibilitat d'elaborar i publicar llistes parcials al llarg de l'any en curs.  
L'Ordre 44/2021, de 10 de desembre, de la Conselleria d'Educació, Cultura i Esport, per la qual s'estableixen els criteris, les condicions i el procediment per a la inclusió en les llistes esmentades, estableix en la seua disposició addicional segona els terminis de presentació de les sol·licituds per a l'elaboració de les respectives llistes parcials.  
Per Resolució de 12 de maig de 2022, es constitueix la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, entre les funcions de la qual s'estableix la d'elevar a la persona titular de la conselleria competent en matèria d'esport la proposta de les llistes a què es refereix el Decret 39/2020.  
Una vegada reunida la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, elevada la proposta de llista al vicepresident primer i conseller de Cultura i Esport i d'acord amb aquesta, en virtut del que s'estableix en l'article 21 de l'esmentat Decret 39/2020, de 20 de març, i fent ús de les atribucions que em confereix la Llei 5/1983, del Consell, i el Reglament orgànic i funcional de Vicepresidència Primera i Conselleria de Cultura i Esport, resolc:  
  
Primer  
La inclusió dels esportistes i les esportistes que s'indiquen a continuació en la tercera llista parcial d'esportistes d'elit de la Comunitat Valenciana corresponent a resultats esportius de l'any 2023, les sol·licituds dels quals s'han presentat entre el 16 de juny i el 15 de setembre de 2023.  
Aquests esportistes tindran la condició d'esportistes d'elit alta competició o de promoció.  
Segon  
La inclusió de les persones que s'indiquen a continuació en la tercera llista parcial de personal tècnic, entrenador, arbitral i jutge d'elit de la Comunitat Valenciana corresponent a mèrits esportius de l'any 2023, les sol·licituds de les quals s'han presentat entre el 16 de juny i el 15 de setembre de 2023.  
Aquestes persones es classificaran en personal tècnic-entrenador i/o personal arbitral-jutge.  
Llista de personal tècnic, entrenador, arbitral i jutge d'elit de la Comunitat Valenciana:  
Tercer  
Les persones que, tot i haver sol·licitat la inclusió entre el 16 de juny i el 15 de setembre de 2023, no estiguen incloses en les respectives llistes, no compleixen els criteris per a accedir a la condició d'esportistes d'elit alta competició o promoció o de personal tècnic, entrenador, arbitral i/o jutge d'elit de la Comunitat Valenciana.  
  
Quart  
Les persones que apareixen en els punts primer i segon d'aquesta resolució seran incloses, respectivament, en la llista d'esportistes d'elit de la Comunitat Valenciana i en la llista de personal tècnic, entrenador, arbitral i jutge d'elit de la Comunitat Valenciana que es publica anualment en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació, sense perjudici que es puga interposar qualsevol altre recurs que es considere escaient:  
a) El recurs de reposició haurà d'interposar-se davant del vicepresident primer i conseller de Cultura i Esport, en el termini d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació d'aquesta resolució en el Diari Oficial de la Generalitat Valenciana.  
  
València, 24 d'octubre de 2023.- El vicepresident primer i conseller de Cultura i Esport: Vicente José Barrera Simó.